11. ΝΟΜΟΘΕΤ. ΔΙΑΤΑΓΜΑ υπ’ αριθ. 2155 της 26 Ιαν./2 Μαρτ. 1943 Περί τροποποιήσεως και συμπληρώσεως των διατάξεων «περί τεχνικών, μικτών και τυχηρών παιγνίων». Εκυρώθη δια της υπ’ αριθ. 293 της 30/30 Μαΐου 1946 Πράξεως του Υπουργικού Συμβουλίου. Άρθρ.1.-(Αντικαθίσταται η διάταξις της παρ. 1 του άρθρ. 3 του Α.Ν. 258/1936). Άρθρ.2-3.(Αφεώρων τα καταργηθέντα τέλη επί των τυχηρών παιγνίων). Σελ. 358(β) Τεύχος Θ63-Σελ. 56 Άρθρ.4.1-4.«Οι κατά παράβασιν των διατάξεων του υπ’ αριθ. 258/1936 Α.Νόμου, επιτρέποντες εις καταστήματα, οικίας και εν γένει κλειστούς χώρους την λειτουργίαν μικτών και τυχηρών παιγνίων επί σκοπώ οικονομικής ωφελείας, ως και οι εκμεταλλευόμενοι την λειτουργίαν των παιγνίων τούτων, ανεξαρτήτως της ποινικής διώξεώς των, υπόκεινται δια πράξεως του οικείου Οικονομικού Εφόρου, εις πρόστιμον μέχρι δραχ. 25.000.000 και εν υποτροπή μέχρι δραχ. 100.000.000. Αι παρ. 1-4 του άνω άρθρου αντικατεστάθησαν ως άνω δια του άρθρ. 8 του Α.Ν. 1524 της 29/29 Οκτ. 1950 «περί καταργήσεως φορολογιών και περί διατάξεών τινων των φόρων ειδών πολυτελείας, καταναλώσεως κύκλου εργασιών και τελών ψυχαγωγίας», ως εκυρώθη, ετροποποιήθη και συνεπληρώθη υπό του Νόμ. 1620/1951. (Βλ. και τόμ. 28. Ωα.12). «Κατά της πράξεως ταύτης του Οικονομικού Εφόρου επιτρέπονται τα υπό των κειμένων διατάξεων περί τελών κυκλοφορίας αυτοκινήτων προβλεπόμενα ένδικα μέσα. Επί κοινοποιηθησών πράξεων δι’ ας εξέπνευσεν η προς άσκησιν ενστάσεως προθεσμία παρατείνεται αύτη επί ένα μήνα από της ενάρξεως της ισχύος του παρόντος». Τα εντός « » προσετέθησαν δια του άρθρ. 14 Νόμ. 2281/1952 (τόμ. 27Α σελ. 370,01). 5.Συνυπεύθυνοι δια την καταβολήν των κατά το παρόν Ν.Δ/μα τελών είναι μετά των επιχειρηματιών τεχνικών, μικτών ή τυχηρών παιγνίων και οι τυχόν υπενοικιάσαντες ή ενοικιάσαντες προς λειτουργίαν των παιγνίων τούτων εν όλω ή εν μέρει το κέντρον, κατάστημα ή εν γένει αίθουσαν αυτών. Άρθρ.5.-Δι αποφάσεων του Υπουργού των Οικονομικών, ρυθμίζεται πάσα περίπτωσις μη ρητώς προβλεπομένη υπό των διατάξεων του παρόντος νόμου, αλλά εμπίπτουσα εις τον επιδιωκόμενον παρ’ αυτού σκοπόν. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Τα ανωτέρω άρθρα δύνανται να θεωρηθούν ισχύοντα, αν και εφόσον δεν αντίκεινται εις την κατωτέρω νεωτέραν νομοθεσίαν. 